CELEX: 62009TJ0057
Language: bg
Date: 2011-10-20 00:00:00
Title: Решение на Общия съд (седми състав) от 20 октомври 2011 г.#Alfastar Бенелюкс срещу Съвет на Европейския съюз.#Обществени поръчки за услуги - Процедура за възлагане на обществени поръчки - Предоставяне на услуги, свързани с техническата поддръжка и справочна служба и услуги, свързани със сайта, за персонални компютри, принтери и периферни устройства на генералния секретариат на Съвета - Отхвърляне на офертата на оферент - Задължение за мотивиране.#Дело T-57/09.

Решение на Общия съд (седми състав) от 20 октомври 2011 г. — Alfastar Benelux/Съвет
      (Дело T-57/09)
      „Обществени поръчки за услуги — Процедура за възлагане на обществени поръчки — Предоставяне на услуги, свързани с техническата поддръжка и с помощните услуги и услугите по намеса на място за персонални
         компютри, принтери и периферни устройства на генералния секретариат на Съвета — Отхвърляне на офертата на оферент — Задължение за мотивиране“
      
      1.                     Актове на институциите — Мотивиране — Задължение — Обхват — Решение за отхвърляне на оферта в рамките на процедура за възлагане
            на обществена поръчка за услуги — Преценка от гледна точка на информацията, с която е разполагал жалбоподателят към момента
            на подаването на жалбата — Несъобщаване на предимствата на избраната оферта — Непълнота на мотивите (член 253 ЕО; член 100,
            параграф 2 от Регламент № 1605/2002 на Съвета; член 149, параграф 3 от Регламент № 2342/2002 на Комисията) (вж. точки 24—29
            и 36—43)
      2.                     Извъндоговорна отговорност — Условия — Противоправност — Вреда — Причинно-следствена връзка — Отмяна поради непълнота на мотивите
            на решение на Съвета, с което се отхвърля оферта в рамките на процедура за възлагане на обществена поръчка за услуги — Наличие
            на незаконосъобразност и на причинно-следствена връзка, което зависи от преценката на основанията, на които се оспорва решението,
            заменило обжалваното решение — Твърде рано предявено искане за обезщетение (член 288, втора алинея ЕО) (вж. точки 45—53)
      Предмет 
      
         
               От една страна, искане за отмяна на решението на Съвета от 1 декември 2008 г., с което се отхвърля офертата, подадена от консорциума
                  Alfastar-Siemens, съставен от Alfastar Benelux и Siemens IT Solutions and Services SA, в рамките на процедурата за възлагане
                  на обществена поръчка UCA/218/07 за техническа поддръжка — помощни услуги и услуги по намеса на място за персонални компютри,
                  принтери и периферни устройства на генералния секретариат на Съвета (OВ 2008/S 91-122796), и с което поръчката се възлага
                  на друг оферент, и от друга страна, искане за обезщетение
               
            Диспозитив
      
         
                  1)
               
               
                  
               
               
                  	Отменя решението на Съвета от 1 декември 2008 г., с което се отхвърля офертата, подадена от консорциума, съставен от Alfastar
                     Benelux и Siemens IT Solutions and Services SA, в рамките на процедурата за възлагане на обществена поръчка UCA/218/07 за
                     техническа поддръжка — помощни услуги и услуги по намеса на място за персонални компютри, принтери и периферни устройства
                     на генералния секретариат на Съвета, и с което поръчката се възлага на друг оферент.
                  
               
            
         
                  2)
               
               
                  
               
               
                  	Отхвърля искането за обезщетение.
               
            
         
                  3)
               
               
                  
               
               
                  	Осъжда Съвета на Европейския съюз да заплати съдебните разноски.